Spieshengelaar verdrink aan KZN-kusFoto ter illustrasie. Argieffoto: pixabay.com ’n Spieshengelaar het oor die naweek naby St Lucia aan die KwaZulu-Natalse kus verdrink, het die Nasionale Seereddingsinstituut (NSRI) Sondag gesê. Lede van die NSRI is Saterdag kort na 15:00 ontbied nadat hulle berigte ontvang het van ŉ spieshengelaar wat aan die kus by Kaap Vidal vermis word, het Jan Hoffman, stasiebevelvoerder van die plaaslike NSRI, gesê. Volgens Hoffman is bemanningslede met ŉ boot uitgestuur en het hulle met hul terugkoms bevestig dat die liggaam van ŉ 38-jarige spieshengelaar van Pietermaritzburg opgespoor is. Hy het verdrink. Die plaaslike polisie is ontbied waarna ŉ geregtelike doodsondersoek geopen is. “Medelye word oorgedra aan die familie en vriende van die oorledene,” het Hoffman gesê.